Говен
Источно од Гиљана, на Морави, налази се село Подграђе. — Народ из Подграђа и околине прича да је Подграђе било некада велики град, од кога се и развалине познају. — О паду тога града постоји овакво причање: Турци заузеше целу околину, али се град упорно држаше. Најзад посади нестане хране, и све помре од глади, само остаде у животу једна девојка, која продужи дизати свакога дана заставу на бедему градскоме, да би Турци мислили, е је град још у сили. После много времена Турци сазнаду за ово обмањивање те нападну на град, заузму га, а девојку хтедну предати паши, но она замоли да јој се одобри, да се часком окупа у Морави. Турци јој то одобре, а она дошавши до Мораве рекне: Што да говем  Турцима, боље је да говем овој води! То рекавши скочи у Мораву, и удави се, а место се од тога прозва Говен. Народ још казује, да се до скоро ова девојка појављивала на обали моравиној сваке године пре сунца на Ђурђев-дан. 

(Ово ми је предање забележио г. Глигор Поповић, Гиљанац.)

Извор 
 1899. Караџић : лист за српски народни живот, обичаје и предање. Година -{I}-, бр. 1, стр. 12.

Тихомир Ђорђевић